**TECHNINĖ SPECIFIKACIJA**

1. **PIRKIMO OBJEKTAS**
   1. **Šilumos tiekimo tinklų su temperatūros pamaišymo mazgu iki daugiabučių gyvenamųjų namų  
      K. Jelskio g. 5, 7, Vilniuje statyba**.
   2. Užsakovas atlieka prisijungimą prie esamų šilumos tinklų kolektoriuje nuo prisijungimo taško iki sklendžių DN 200 kolektoriuje.
   3. Pagal pateikiamas techninio projekto **„Daugiabučių gyvenamųjų namų K. Jelskio g. 5 ir 7, Vilniuje, statybos projektas“ lauko šilumos tinklų (LŠT) (priedas Nr. 1) ir lauko elektrotechnikos dalis (priedas Nr. 2)** (toliau – Projektas) **bei pridedamą projektavimo užduotį (priedas Nr. 3)** Rangovas privalo:
      1. Per 20 darbo dienų nuo rangos sutarties pasirašymo dienos suderinti darbų grafiką.
      2. Pagal pateiktą projektavimo užduotį (priedas Nr. 3) parengti ir su Užsakovu suderinti Temperatūros pamaišymo mazgo Procesų valdymo ir automatizavimo techninį darbo projektą (toliau - PVA TDP) ne ilgiau kaip per 4 mėnesius nuo rangos sutarties pasirašymo dienos.
      3. Pagal pateiktus Projektus (priedas Nr. 1 ir Nr. 2) parengti ir suderinti su Užsakovu darbo projektus laikantis Sutarties BD dalies 8.9 punkte nustatytais terminais:
         * lauko šilumos tiekimo tinklai;
         * temperatūros pamaišymo mazgas;
         * lauko elektrotechnika.
      4. Tiekti statybai visas reikalingas medžiagas.
      5. Užtikrinti suvirinimo darbų priežiūrą.
      6. Pastatyti:

* šilumos tiekimo tinklus (be dangų atstatymo);
* temperatūros pamaišymo mazgą;
* elektros įvadą nuo ESO apskaitos KS/KAS iki temperatūros pamaišymo mazgo;
* užsakytus šilumos tiekimo tinklus su temperatūros pamaišymo mazgu, elektros įvadu nuo ESO apskaitos KS/KAS.
  + 1. Atlikti Darbus nurodytais terminais:
* šilumos tiekimo tinklai nuo prisijungimo taško iki pastatų ne vėliau kaip iki 2025-12-19. Darbų vykdymą derinti su rekonstruojamos K. Jelskio g. vykdomais darbais bei Lietuvos parodų ir kongresų centro LITEXPO vykdomais renginiais.
* temperatūros pamaišymo mazgo įrengimas su prisijungimu prie šilumos tiekimo tinklų, elektros įvado įrengimas nuo ESO apskaitos mazgo – ne vėliau kaip iki 2026-04-30;
* šilumos tiekimo tinklų su temperatūros pamaišymo mazgu bandymai – ne vėliau kaip iki 2026-12-18.
  + 1. Iki Darbų pradžios gauti visus Darbų vykdymui reikiamus leidimus\*.
    2. Parengti Darbų techninę dokumentaciją pagal 5 p. reikalavimus.
    3. Dokumentaciją pateikti ne vėliau kaip iki 2027-03-01.
    4. Laikytis teisės aktų reikalavimų (aktualios redakcijos). Jei Projekte nurodytas teisės aktas, toks nurodymas Rangovo turi būti suprantamas kaip nurodytas „(aktuali redakcija)“.
    5. Galimi neatitikimai tarp šios Darbų pirkimo techninės specifikacijos (toliau – Techninė specifikacija, TS) ir pateikiamo techninio projekto techninių specifikacijų (toliau – TP sprendiniai, TP). Esant toliems neatitikimams – vadovautis Technine specifikacija.
  1. **Pirkimas vykdomas Dinaminės pirkimo sistemos pagrindu (seno CVP IS Nr. 685910; naujo CVP IS ID 235953) ir priskiriamas II kategorijai: Šilumos tiekimo tinklų su siurbline statyba, rekonstravimas, remontas ir/ar griovimas.**

\*Statybą leidžiantį dokumentą pateiks Užsakovas pirkimą laimėjusiam Rangovui.

1. **BENDRIEJI REIKALAVIMAI**
   1. Rangovas per Sutartyje nurodytus terminus turi pateikti Užsakovui visų pagal sutartį rengiamų Rangos darbų atlikimo grafiką (toliau – Grafiką).
   2. Rangovas privalo ne rečiau kaip kartą per dvi savaites informuoti Užsakovą apie Darbų eigą, Grafike nustatytų terminų laikymąsi pateikiant trumpą ataskaitą raštu (el.paštu), o atsiliekant nuo Grafiko, nurodyti priežastis dėl kurių vėluojama, pateikti veiksmų planą darbų vėlavimo pašalinimui ir koreguoti bei suderinti su Užsakovu Grafiką.
   3. Prieš pradėdamas Darbus Rangovas Užsakovui turi pateikti Statybvietės teritorijos, kurioje bus atliekami Darbai, foto nuotraukas arba filmuotą medžiagą, kuriose aiškiai matytųsi gerbūvio būklė prieš Darbų pradžią.
   4. Rangovas turės teikti statybai visas reikalingas medžiagas.

2.4.1. Rangovas negali siūlyti medžiagų, jei medžiagos (įskaitant jos sudedamąsias dalis, pakuotes) ar paslaugų kilmė yra iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.

2.4.2. Rangovas negali siūlyti medžiagų (prekių), skirtų elektroniniam ryšiams (telekomunikacijai) jei medžiagos (prekės) ar paslaugos kelia grėsmę nacionaliniam saugumui. Užsakovas, veikiantis gynybos srityje, valdantis ypatingos svarbos informacinę infrastruktūrą, veikiantis srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar įrašytas į Saugiojo tinklo naudotojų sąrašą, atlikdamas pirkimus, kurių objektas apima Viešųjų pirkimų įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas, laiko, kad prekės ar paslaugos kelia grėsmę nacionaliniam saugumui, kai:

* prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose;
* paslaugų teikimas būtų vykdomas iš Viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų.
  1. Rangovas turi gauti leidimą žemės kasimo darbams bei suderinti grunto sandėliavimo vietą (pagal poreikį) su Užsakovu ir Vilniaus miesto savivaldybe. Leidimas žemės kasimo darbams turi būti įformintas ir dangų ardymas/atstatymas atliekamas pagal STR 1.06.01:2016 „Statybos darbai. Statinio statybos priežiūra“ ir Vilniaus miesto savivaldybės tarybos patvirtintas Vilniaus miesto savivaldybės Žemės darbų vykdymo ir gatvių dangų apsaugos taisykles:

● https://e-seimas.lrs.lt/portal/legalAct/lt/TAD/e0458643b88611e6a3e9de0fc8d85cd8;

● [https://paslaugos.vilnius.lt/service-list/Leidimu-kasineti-ir-aptverti-isdavimas?lang=lt](https://paslaugos.vilnius.lt/service/Leidimu-kasineti-ir-aptverti-isdavimas).

* 1. Suvirinimo darbus atlikti vadovaujantis Suvirinimo darbų vykdymo AB „Miesto gijos“[[1]](#footnote-2) objektuose instrukcija (4 priedas).
  2. Savo sąskaita atlikti visus privalomus bandymus prieš tinklų paleidimą (suvirinimo siūlių išorės apžiūras ir neardančiosios kontrolės metodais, hidraulinius bandymus, hidropneumatinį praplovimą, movų sandarumo patikras) bei kitus privalomus bandymus, vadovaujantis STR 1.06.01:2016 „Statybos darbai Statinio statybos priežiūra“ (aktualia redakcija).
  3. Darbų metu susidariusias atliekas Rangovas privalo tvarkyti vadovaudamasis Lietuvos Respublikos bei Užsakovo vidinių teisės aktų reikalavimais, reglamentuojančiais atliekų tvarkymą (aktualiomis redakcijomis):
* <https://chc.lt/tiekejams-ir-rangovams/>
* <https://e-seimas.lrs.lt/portal/legalAct/lt/TAD/TAIS.84302/asr>;
* <https://e-seimas.lrs.lt/portal/legalAct/lt/TAD/TAIS.59267/asr>.
  1. Susidariusias atliekas Rangovas privalo atiduoti įmonei, turinčiai teisę tvarkyti tokio tipo atliekas, ir pateikti Užsakovui įrodantį dokumentą, kuriame būtų nurodyti atiduotų atliekų kodai, kiekiai bei atliekų tvarkymo įmonė, kuriai atliekos buvo perduotos sutvarkymui.
  2. Rangovas privalo, jeigu būtina, Darbų atlikimui parengti, suderinti su visomis reikiamomis institucijomis laikino eismo organizavimo schemas ir įrengti laikinus kelio ženklus.
  3. Darbų metu Rangovas turi numatyti priemones, kad nebūtų pažeisti trečiųjų asmenų interesai, kad būtų užtikrinami privažiavimai prie pastatų bei saugūs bei kiek įmanoma patogūs praėjimai pėstiesiems, esant poreikiui naudojant ir specialias laikinas dangas.
  4. Sumontuotus šilumos tiekimo tinklus Rangovas turi nužymėti piketais ties atšakomis, posūkiais ir tiesiose atkarpose kas 100 m.
  5. Tinkamu laiku susisiekti su reikalingomis valdžios institucijomis, išduodančiomis būtinus patvirtinimus ir leidimus, kad nebūtų uždelsiami Darbai.
  6. Esant poreikiui parengti sutarties ar kitų reikalingų dokumentų su gretimos žemės savininku (ar asmeniu, disponuojančiu žeme) dėl statybvietės laikino naudojimo statybos metu projektą.
  7. Esant poreikiui gauti leidimus iš trečiųjų asmenų dėl patekimo į Užsakovui nepriklausančias teritorijas.
  8. Jeigu apibūdinant objektą TP ar kituose pirkimo dokumentuose, ar jų prieduose nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, toks nurodymas Tiekėjo turi būti suprantamas kaip nurodytas „arba lygiavertis“.
  9. Jeigu apibūdinant objektą TP ar kituose pirkimo dokumentuose, ar jų prieduose nurodyti standartai, techniniai liudijimai ar bendrosios techninės specifikacijos, toks nurodymas Tiekėjo turi būti suprantamas kaip nurodytas „arba lygiavertis“.
  10. Jeigu TP nurodytos parametrų tikslios skaitinės reikšmės, tai reiškia ribą, nuo kurios neturi būti nukrypta į blogesnę Užsakovui pusę.
  11. TS ir/ar TP gali būti nurodytas konkretus ūkio subjektas konkrečių darbų atlikimui Vilniaus mieste, dėl jo ir Vilniaus miesto savivaldybės administracijos turimų sutarčių dėl tokių darbų atlikimo. Toks nurodymas turi būti suprantamas tik kaip informacinio pobūdžio, neįpareigojantis Rangovo tokių darbų atlikimui pasitelkti TS ir/ar TP nurodyto ūkio subjekto. Bet tokiu atveju, Rangovui nusprendus pasitelkti TS ir/ar TP nurodytą ūkio subjektą ar bet kokį kitą ūkio subjektą, kuris turi teisę ir kvalifikaciją atlikti Darbus, visa atsakomybė dėl sutarties tinkamo ir laiku įvykdymo tenka Rangovui.
  12. Rangovas privalo numatyti laikinas parkavimo vietas tuo metu, kai gyventojams ir/ar įmonėms dėl atliekamų Darbų bus laikinai apribotos galimybės vidiniuose kiemuose statyti automobilius.
  13. Rangovas privalo įsivertinti galimų kompensacijų poreikį šalia statybos vietos esančioms įmonėms ir/ar gyventojams Darbų vykdymo laikotarpiui dėl parkavimo vietų.
  14. Rangovas privalo įsivertinti visas išlaidas susijusias su pėsčiųjų ir transporto priemonių eismo organizavimo pakeitimų suderinimu, įrengimu.

1. **REIKALAVIMAI DARBUI SU ŽELDINIAIS**
   1. Medžiai ir kiti želdiniai, kurie gali būti iškelti, privalo būti perkelti ir persodinti į kitą su Vilniaus miesto savivaldybe suderintą vietą.
   2. Jeigu darbo zonoje yra brandžių medžių, jų pomedis, kuris yra tapatus lajai, privalo būti saugojamas. Tai reiškia, šioje zonoje negali būti sandėliuojamos jokios darbo medžiagos, sunkioji technika, darbo įrankiai ar pan. Pomedžio zonas, jeigu leidžia darbų vykdymo aplinkybės, būtina aptverti apsauginėmis tvorelėmis.
   3. Visų darbo zonoje ar šalia jos esančių medžių kamienai privalo būti apsaugoti juos apdengiant medinėmis lentomis ar kitu apsaugos būdu taip medžių kamienus apsaugant nuo galimo sužalojimo Darbų metu.
   4. Kasimo darbai 2 metrų atstumu nuo medžio kamieno privalo būti atliekami rankiniu būdu, kad nebūtų pažeistos šaknys.
   5. Atvėrus medžio šaknis, jos turi būti uždengiamos sudrėkintu audeklu iki tol, kol bus vėl užpiltos žemėmis.
   6. Visi šalintini medžiai, numatyti projekte, privalo būti bandomi išsaugoti. Jeigu to padaryti nepavyksta, iš anksto Rangovas (ne ilgiau kaip per 3 dienas po sužinojimo apie šių aplinkybių atsiradimą) privalo apie tai informuoti Užsakovą ir derinti šalinimo laiką. Esant poreikiui, ornitologo pažyma rūpinasi Rangovas.
   7. Visi su želdiniais susieti Darbai turi būti vykdomi griežtai vadovaujantis LR želdynų įstatymu, želdinių apsaugos, vykdant statybos darbus, taisyklėmis bei kitais norminiais aktais.
2. **REIKALAVIMAI KOMUNIKACIJAI**
   1. Vykdant statybos Darbus statybos vietas Rangovas laikinai privalo aptverti tvora bei įspėti eismo dalyvius apie statybos Darbų vykdymą laikinais įspėjamaisiais pastatomai ženklais. Laikinas aptvėrimas turi būti patikimas ir atsparus mechaniniams pažeidimams bei atmosferos apkrovoms (vėjo gūsiams, krituliams). Už incidentus ir žalos atlyginimą nukentėjusiems atsako Rangovas.
   2. Rangovas privalo pagaminti kokybiškus informacinius tentus, kurie dengtų visas statybos Darbų tvoras visą laiką, kol vyks Darbai arba kol jiems bus ruošiamasi. Maketo pavyzdį Rangovui pateiks Užsakovas. Jei informaciniai tentai susidėvės arba atrodys nereprezentatyviai, Rangovas Užsakovo prašymu privalo juos pakeisti per 7 k. d. nuo prašymo pateikimo dienos. Rangovui draudžiama naudoti tentus kituose projektuose be atskiro raštiško Užsakovo atstovo sutikimo, pasibaigus projektui, jeigu raštiškai nėra sutariama kitaip, Rangovas privalo utilizuoti tentus ir pateikti tai pagrindžiančius dokumentus. Užsakovui keičiant prekės ženklą Rangovas projekto įgyvendinimo laikotarpiu privalo pakeisti tentus, jeigu ant jų yra nenaudojamas Užsakovo prekės ženklas.
   3. Informaciniuose tentuose privalo būti nurodyti keli veikiantys telefono numeriai, vienas iš jų bus Užsakovo Klientų aptarnavimo centro, kitas – Rangovo atstovo, kuris privalo bendrauti ir teikti informaciją skambinantiems klientams arba įmonės atstovams.
   4. Įrengti statybvietės stendą su informacija apie statomą statinį pagal aktualių teisės aktų (Statybos įstatymo) reikalavimus.
   5. Rangovas, prieš pradedant šilumos tiekimo tinklų naujos statybos Darbus, apie tai turi informuoti šalia statybos vietos esančias įmones ir gyventojus. Ten kur šilumos tinklai kerta gatves, įvažiavimus į kiemus, pastato įspėjamuosius ženklus apie atliekamus darbus.
   6. Rangovo darbuotojai privalo mandagiai ir korektiškai bendrauti su suinteresuotais asmenimis ir jiems paprašius informacijos nukreipti į Užsakovą arba Rangovo atstovą įpareigotą teikti informaciją. Informaciją, susijusią su statybos projektu, žiniasklaidos atstovams Rangovas gali teikti tik gavęs Užsakovo leidimą, o teikiamos informacijos turinys privalo būti iš anksto suderintas su Užsakovo Komunikacijos komandos atsakingais asmenimis. Rangovo atstovas privalo Užsakovą informuoti apie gyventojų, miestiečių išsakomus nusiskundimus ir pastebėjimus.
   7. Rangovo atstovas, įpareigotas teikti informaciją privalo prieš prasidedant parengiamiesiems Darbams susitikti su Užsakovu ir suderinti galimus klausimus/atsakymus bei pasitarti dėl komunikacijos.
3. **SUTARTIES VYKDYMO METU PATEIKIAMA DOKUMENTACIJA**
   1. Atlikus Darbus, iki galutinio perdavimo akto pasirašymo, Užsakovui turi būti pateikta atliktų Darbų techninė dokumentacija:

* Valstybinės energetikos reguliavimo tarybos šilumos įrenginių techninės būklės patikrinimo aktas – pažyma;
* Vilniaus miesto savivaldybės atsakingų darbuotojų suderinimo pažyma priimant naudoti statinį (Infrastruktūros skyriaus atstovas, Vyriausiojo miesto architekto skyriaus atstovas);
* statybą leidžiantis dokumentas;
* vamzdyno gamybos ir montavimo kokybės pažymėjimas;
* atliekų valdymo planas su atliekų pridavimą patvirtinančiais dokumentais;
* techninio įrenginio pasas;
* pildo elektroninį statybos darbų žurnalą (<https://www.statyboszurnalas.lt/>);
* technologinio vamzdyno trasos nužymėjimo aktas;
* vamzdyno montavimo schema;
* gedimų kontrolės montavimo schema;
* geodezinė nuotrauka;
* suvirinimo ir kontrolės darbų dokumentacija;
* gedimų kontrolės sistemos patikros aprašymas;
* techninis ir darbo projektas. Darbo projektui turi pritarti techninio projekto vadovas;
* Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo liudijimas/polisas su apmokėjimą už draudimą patvirtinančiais dokumentais;
* Panaudotų dalių, medžiagų, technologinių įrenginių sertifikatai ar atitikties deklaracijos;
* Suvirinimo siūlių formuliaras/ai;
* Suvirinimo medžiagų sertifikatai ar atitikties deklaracijos;
* Suvirinimo siūlių vizualinės apžiūros protokolai;
* Suvirinimo darbų aprašai (SPA);
* Naujai pastatytų įrenginių naudojimo instrukcijos;
* Šilumos tiekimo tinklų su temperatūros pamaišymo mazgu bandymo programa su badymų ataskaita;
* Darbo projekto ir/ar techninio darbo projekto rengėjo privalomojo civilinės atsakomybės draudimo dokumentai su apmokėjimą patvirtinančiais dokumentais;
* Garantinio laikotarpio sutartinių įsipareigojimų laidavimo draudimą patvirtinantys dokumentai su apmokėjimą patvirtinančiais dokumentais;
* Visų elektros įrenginių gamintojų pasai, gamyklinės aptarnavimo instrukcijos bei sumontuotos įrangos bandymų, testavimų ir matavimų protokolai (aktai);
* Kiti būtini dokumentai esantys Techninio projekto apimtyje (1 priedas).

5.2 Visa išpildomoji dokumentacija Užsakovui turi būti pateikta lietuvių kalba el. formoje (tekstiniai dokumentai *\*.pdf* (darbo projektas papildomai pateikiamas *\*.doc*, formatu), brėžiniai *\*.pdf*, *\*.dwg* formatais) ir neuždrausti, esant reikalui eksploatacijos metu juose atlikti pakeitimus.

1. **PRIEDAI**

1 priedas – Techninis projektas. LŠT (Lauko šilumos tinklai)

2 priedas – Techninis projektas. LE-2 Lauko elektrotechnikos dalis. Temperatūros optimizavimo įrenginys.

3 priedas - Projektavimo užduotis. Temperatūros pamaišymo mazgo K. Jelskio g. 5, 7, Vilniuje, statybos projektas. Procesų valdymo ir automatizavimo dalis.

4 priedas – Suvirinimo darbų vykdymo AB „Miesto gijos“[[2]](#footnote-3) objektuose instrukcija.

5 priedas - Minimalūs saugos ir sveikatos reikalavimai, organizuojant ir atliekant statybos darbus.

1. Nuo 2025 m. rugpjūčio 1 d. AB Vilniaus šilumos tinklai pavadinimas pasikeitė į AB „Miesto gijos“ [↑](#footnote-ref-2)
2. Nuo 2025 m. rugpjūčio 1 d. AB Vilniaus šilumos tinklai pavadinimas pasikeitė į AB „Miesto gijos“ [↑](#footnote-ref-3)